C 252/32
MT
Il-Ġurnal Uffiċjali tal-Unjoni Ewropea
17.7.2023
It-tieni, Franza naqset milli tieħu l-miżuri neċessarji sabiex tiżgura li, fit-13 agglomerazzjoni li jarmu l-ilma urban mormi fiż-żoni sensittivi, l-imsemmi ilma urban ikun is-suġġett, qabel ma jiġi skarikat, ta’ trattament iktar strett minn trattament sekondarju jew minn trattament ekwivalenti, konformement mal-Artikolu 5 tad-Direttiva 91/271, fl-osservanza tal-parametri stipulati fil-punt B tal-Anness I tagħha; It-tielet, Franza naqset milli tieħu l-miżuri neċessarji sabiex tiżgura li, fis-87 agglomerazzjoni, l-impjanti ta’ trattament tal-ilma urban mormi jiġu ppjanati, mibnija, mħaddma u miżmuma biex jiżguraw operat suffiċjenti taħt il-kundizzjonijiet klimatiċi normali kollha tal-post fejn jinsabu, u sabiex l-ippjanar tagħhom jieħu inkunsiderazzjoni varjazzjonijiet tat-toqol skont l-istaġuni tas-sena konformement mal-Artikolu 10 tad-Direttiva 91/271.
Ir-raba’, Franza naqset milli tieħu l-miżuri neċessarji sabiex tiżgura li l-awtoritajiet kompetenti jew il-korpi xierqa jissorveljaw l-iskariki provenjenti minn impjanti ta’ trattament tal-ilma urban mormi fis-87 agglomerazzjoni, sabiex tiġi vverifikata l-konformità tagħhom mar-regoli tal-punt B tal-Anness I wara l-proċeduri ta’ kontroll stabbiliti fil-punt D tal-Anness I, hekk kif jeħtieġ l-ewwel inċiż tal-Artikolu 15(1) tad-Direttiva 91/271 (1)
Direttiva tal-Kunsill 91/271/KEE tal-21 ta’ Mejju 1991 dwar it-trattament ta’ l-ilma urban mormi (ĠU Edizzjoni Speċjali bil-Malti, Kapitolu 15, Vol.
2, p. 26).
Talba għal deċiżjoni preliminari mressqa mill-Consiglio di Stato (l-Italja) fis-26 ta’ April 2023 – Autorità per le Garanzie nelle Comunicazioni et vs Telecom Italia SpA et (Kawża C-273/23, Autorità per le Garanzie nelle Comunicazioni et) (2023/C 252/35) Lingwa tal-kawża: it-Taljan Qorti tar-rinviju Consiglio di Stato
Partijiet fil-kawża prinċipali Rikorrenti: Autorità per le Garanzie nelle Comunicazioni, Ministero dello Sviluppo Economico u Telecom Italia SpA Konvenuti: Telecom Italia SpA, Vodafone Italia SpA, Fastweb SpA, Autorità per le Garanzie nelle Comunicazioni, Tiscali Italia SpA u BT Italia SpA
Domanda preliminari Id-Direttiva 97/33/KE tal-Parlament Ewropew u tal-Kunsill tat-30 ta’ Ġunju 1997 dwar l-interkonnessjoni fis-settur tat-telekomunikazzjonijiet bil-għan li jiġu żgurati servizz universali u interoperabbiltà permezz tal-applikazzjoni tal-prinċipji tal-provvista ta’ network miftuħ (ONP) (1), u b’mod partikolari l-Artikolu 5 tagħha, u d-Direttiva 2002/22/KE tal-Parlament Ewropew u tal-Kunsill tas-7 ta’ Marzu 2002 dwar servizz universali u d-drittijiet ta’ l-utenti li jirrelataw ma’ networks u servizzi ta’ komunikazzjonijiet elettroniċi (Direttiva Servizz Universali) (2), b’mod partikolari l-Artikolu 13 tagħha, li huma d-dispożizzjonijiet applikabbli ratione temporis, kif ukoll il-prinċipji ta’ trasparenza, ta’ distorsjoni minima tas-suq, ta’ nondiskriminazzjoni u ta’ proporzjonalità, għandhom jiġu interpretati fis-sens li: a) il-leġiżlazzjoni ta’ Stat Membru tista’ timponi l-estensjoni għall-operaturi tat-telefonija ċellulari tal-obbligu li jikkontribwixxu għall-finanzjament ta’ ħlasijiet inġusti li jirriżultaw mill-provvista tal-istess servizz universali, mingħajr ma tissuġġetta din l-estensjoni għall-konstatazzjoni, mill-awtorità regolatorja nazzjonali, tal-eżistenza ta’ relazzjoni ta’ kompetizzjoni jew sostitwibbiltà bejn l-operaturi hekk identifikati u l-operatur responsabbli għall-provvista tal-imsemmi servizz fl-istess suq rilevanti skont id-dritt tal-kompetizzjoni; b) minbarra jew bħala alternattiva għall-kriterju ta’ sostitwibbiltà bejn servizzi ta’ networks fissi u mobbli, għall-fini ta’ verifika tan-natura inġusta tat-tariffa, l-awtoritajiet regolatorji nazzjonali jistgħu jużaw kriterji oħra, u, jekk iva, liema, sabiex jibbażaw obbligu ta’ finanzjament impost fuq l-operaturi tat-telefonija ċellulari?
(1) (2)
ĠU 1997, L 199, p. 32.
ĠU Edizzjoni Speċjali bil-Malti, Kapitolu 13, Vol.
29, p. 367.